ఆభరణ ప్రేమికులకు చేరువవ్వడమే మా స్వప్నం
- కరీంనగర్‌లో 'జోయాలుక్కాస్‌' షోరూం ప్రారంభం
- ప్రపంచ శ్రేణి నగలకు నిలయం: సంస్థ ఛైర్మన్‌ జోరు అలుక్కాస్‌
నవ తెలంగాణ - మంకమ్మతోట
             ప్రతీ ఆభరణ ప్రేమికునికి అందుబాటు ధరలోనే అపురూప డిజైన్‌ జ్యువెల్లరీని చేరువ చేయడమే తమ స్వప్నమని జోయాలుక్కాస్‌ ఛైర్మన్‌ జోరు అలుక్కాస్‌ పేర్కొన్నారు. ప్రపంచవ్యాప్తంగా ప్రసిద్ధి చెందిన 'జోయాలుక్కాస్‌ జ్యువెల్లరీ సంస్థ' కరీంనగర్‌లో శనివారం నూతన బ్రాంచీని నెలకొల్పారు. స్థానిక ముకరంపురలో పోలీస్‌హెడ్‌క్వార్టర్స్‌ ఎదుట ఏర్పాటుచేసిన షోరూంను నగర మేయర్‌ సర్దార్‌ రవీందర్‌సింగ్‌ ప్రారంభించారు. అనంతరం షోరూం లోపల మేయర్‌తో పాటు డిఎస్‌పి జె.రామారావు జ్యోతిప్రజ్వలన చేశారు. ఈ సందర్భంగా జోయాలుక్కాస్‌ గ్రూప్‌ ఛైర్మన్‌ జోరు అలుక్కాస్‌, ఎండి జాన్‌పౌల్‌ జారు అలుక్కాస్‌ మాట్లాడారు. తమ సంస్థకు 10 దేశాల్లో 100కు పైగా షోరూంలు ఉన్నాయని తెలిపారు. ప్రపంచంలోనే అతిపెద్ద రిటైల్‌ చెయిన్‌గా కొనసాగుతోందన్నారు. జ్యువెల్లరీ, మనీ ఎక్ఛ్సేంజ్‌, ఫ్యాషన్‌ అండ్‌ సిల్క్స్‌, లగ్జరీ ఎయిర్‌ ఛార్జర్‌, తదితర వ్యాపారాలు నిర్వహిస్తున్నట్లు చెప్పారు. త్వరలోనే జోయాలుక్కాస్‌ను మరో రెండు దేశాలకు విస్తరిస్తున్నట్లు ప్రకటించారు. జ్యువెల్లరీ రిటైలర్‌లో పది మిలియన్లకు పైగా వినియోగదారులు ఉన్నట్లు తెలిపారు. జోయాలుక్కాస్‌ చెన్నైలోని అతిపెద్ద షోరూంగా లిమ్కాబుక్‌లో చోటు సంపాదించుకోవడం తమకు ఆనందంగా ఉందని చెప్పారు. వినియోగదారుల మనసుస దోచుకునే సాంప్రదాయ, సమకాలీన అంత ర్జాతీయ డిజైన్స్‌ ఇందులో లభిస్తాయని పేర్కొన్నారు. కరీంనగర్‌లో షోరూం ఏర్పాటు చేయడం సంతోషంగా ఉందన్నారు. కార్యక్రమంలో సంస్థ డైరెక్టర్‌ సోనియా జాన్‌పౌల్‌ జారు అలుక్కాస్‌, రిటైల్‌ డిజిఎం పిడి.ఫ్రాన్సిస్‌, డిజిఎం గోల్డ్‌ పిడి.జోస్‌, ట్రాఫిక్‌ సిఐ మహేశ్‌, కార్పొరేటర్లు ఆరీఫ్‌, కర్ర లింగయ్య పాల్గొన్నారు.
మీ స్నేహితులకు రికమెండ్ చెయ్యండి